Dirk Ellis - Aartjie na sy vaartjie | News24
Dirk Ellis - Aartjie na sy vaartjie
Toe: Dirk Ellis Jnr en Snr. . Foto: VERSKAF
Dit is 'n verhouding wat vanaf geboorte gevorm word en 'n hegte band wat niemand ooit kan wegneem nie. Pa's en seuns aard na mekaar en seuns is geneig om te doen wat hulle Pa's voor hulle bestaan gedoen het. In die ge-val van hiérdie dinamiese duo, is dit om Volkswagens (en Audi's) te verkoop. Ontmoet Dirk Ellis - Senior en Junior.
Die 1980's was 'n tydperk wat nie baie Suid-Afrikaners vandag wil onthou nie. Dit was 'n tyd van isolasie. Maar in die midde van Apartheid was als nie verlore nie. Aartsbiskop Desmond Tutu is bekroon met die Nobelprys vir Vrede, Mosambiek en Suid-Afrika het die Nkomati Vredesverdrag onderteken en die Oos-Kaapse motorbedryf was op die rand om 'n nuwe naam te verwelkom.
In 1984 in die dorpie Humansdorp het die 27-jarige Dirk Ellis, pa van eenjarige Dirk Ellis Jnr, sy eerste voertuig verkoop. Een het twee geword, twee het drie geword en só was Dirk Ellis Motors gebore. Met die fokus op kliëntediens en betroubaarheid, het dit gou 'n vooruitstrewende sakebedryf in die dorp geword. Gedurende hierdie tyd het Dirk Ellis 'n bekende naam in die groter Oos-Kaap streek geword en dit was duidelik dat hy bestem was vir 'n lang en suksesvolle pad in motorbedryf.
Die jaar 2000 was nie net die begin van die nuwe millennium nie, maar deur die samesmelting van Dirk Ellis Motors en 'n motorhandelaar in Uitenhage het Dirk en sy sake-vennoot 'n nuwe motorgroep hervestig. In die vroeë 2000's het Dirk Ellis Jr in sy pa se, baie suksesvolle, voetspore begin volg en hom by die dinamiese span van Dirk Ellis Motors aangesluit. Hy het vinnig sy eerste voertuig verkoop.
Met Pa se sukses wat op Dirk Ellis Jnr afgevryf het, het meer en meer motoriste Volkswagens begin ry – dit ís immers die 'mense se kar'. En toe, met die veranderende ekonomiese klimaat en besigheidsverstedeliking het dié groeiende handelaar verskuif van Humansdorp na Jeffreysbaai. In Oktober 2013 was die nuwe wêreldklas Dirk Ellis-vertoonlokaal geopen wat spog met Volkswagen se internasionale standaarde. Dirk Ellis Motors was herdoop tot Dirk Ellis Volkswagen. Die res is, wel, nie geskiedenis nie.
Vir die afgelope 31-jaar is die naam Dirk Ellis is 'n bekende een. Die motorbedryf is een wat voortdurend groei. Dit is egter dikwels 'n uitdagende een en gevolglik neem dit 'n toegewyde span om vooruit te streef. Daarom, glo beide Ellisse dat 'n mens 'n kliënt niks minder as die beste moet bied nie.
Om hierdie belofte te behou en om kliënt-tevredenheid te bevorder het Dirk Ellis Volkswagen besluit om terug te keer na sy wortels en weer 'n onafhanklike Volkswagen handelaar te word. Wanneer jy Jeffreysbaai binnery, van die N2, is Dirk Ellis die eerste naam wat jy gewaar. Dié pa-en-seun span glo dit moet ook die eerste naam op mense se lippe wees wanneer hulle opsoek is na uitmuntende kliëntediens.
So, volgende keer wat jy verby Dirk Ellis Volkswagen ry kan jy verseker wees dat dit 'n betroubare naam is wat drie dekades terug dateer. En dit sal voortaan ook so wees beloof Dirk Senior en Junior.